recursal/SuperWikiNEXT-32B huggingface dataset:
|  |  |
| --- | --- |
|  | ტერმინს „**პოტენციალი**" აქვს სხვა მნიშვნელობებიც, იხილეთ **პოტენციალი (მრავალმნიშვნელოვანი)**. |

**ელექტროდული პოტენციალი** — ელექტროსტატიკური პოტენციალების სხვაობაა ელექტროდსა და მასთან კონტაქტში არსებული ელექტროლიტს შორის (ყველაზე ხშირად ლითონსა და ელექტროლიტის ხსნარს შორის).

ელექტროდული პოტენციალის წარმოქმნა განპირობებულია დამუხტული ნაწილაების გადატანით ფაზების გაყოფის საზღვარზე, სპეციფიკური იონების ადსორბციით, ხოლო პოლარული მოლეკულების არსებობის შემთხვევაში (მათ შორის გამხსნელის მოლეკულები) — მათი ორიენტაციული ადსორბციით. ელექტროდული პოტენციალის სიდიდე გაუწონასწორებულ მდგომარეობაში დამოკიდებულია როგორც კონტატირებული ფაზების შემადგენლობაზე და მათ ბუნებაზე, ისე ელექტროდული რეაქციის კინეტიკურ კანონზომიერებაზე ფაზების გაყოფის საზღვარზე.

პოტენციალების ნახტომის გაწონასწორებული მნიშვნელობა ფაზების გაყოფის საზღვარზე ელექტროდი/ხსნარი განისაზღვრება მარტოოდენ ელექტროდული რეაქციების თავისებურებებით და არაა დამოკიდებული ელექტროდის ბუნებაზე და მასზე ზედაპირულ-აქტიური ნივთიერების ადსორბციაზე. ამ აბსოლუტური პოტენციალების სხვაობის გაზომვა წერტილებს შორის, რომლებიც ორ სხვადასხვა ფაზაში არიან, შეუძლებელია როგორც ექსპერიმენტალურად ისე შეუძლებელია მისი თეორიულად გამოთვლაც.

პოტენციალების გაზომვა
---------------------

პრაქტიკული მნიშვნელობა აქვს ფარდობით ელექტროდულ პოტენციალებს, ჩვეულებრივ მას უწოდებენ **ელექტროდული პოტენციალები**, რომელიც წარმოადგენს ელექტროდული პოტენციალების სხვაობას განხილულ ელექტროდსა და შედარების ელექტროდს შორის - ყველაზე ხშირად ნორმალური წყალბადის ელექტროდი, რომლის ელექტროდული პოტენციალი პირობითად მიიღება ნულის ტოლი (წყლის სისტემებისათვის).

### ომის შემადგენელის აღმოფხვრის ხერხები გაზომვისას

სამ ელექტროდიანი სისტემა
* კომპენსაციური სქემა
* სამელექტროდული სქემა

იხილეთ აგრეთვე
--------------

* სტანდარტული ელექტროდული პოტენციალი
**მიქთათ ჯიხაშვილი** (დ. 9 დეკემბერი, 1929. ბათუმი, აჭარის ასსრ, საქართველოს სსრ — გ. 12 სექტემბერი, 1998. საქართველო) — ქართველი ინჟინერი.

ბიოგრაფია
---------

დაიბადა 1929 წლის 9 დეკემბერს, ქალაქ ბათუმში. 1948 წელს დაამთავრა თბილისის სამშენებლო ტექნიკუმში. 1953-56 წლებში სწავლობდა მოსკოვის საგზაო ინსტიტუტში. 1959 წელს დაინიშნა ქ. ბათუმის რაიონის საგზაო საექსპლუატაციო ნაწილის უფროსად, შემდეგ ხულოს საგზაო საექსპლუატაციო ნაწილის უფროსად. ამის შემდეგ კი დაინიშნა საგზაო-სარემონტო-სამშენებლო სამმართველოს უფროსად. 1972-75 წლებში სწავლობდა ბათუმის მარქსიზმ-ლენინიზმის ინსტიტუტში. 1965 წლიდან პარტიის წევრი. დაჯილდოებულია აჭარის ავტონომიური რესპუბლიკის უმაღლესი საბჭოს პრეზიდიუმის საპატიო სიგელით (1979 წელი), საქართველოს რესპუბლიკის "გზის საპატიო მუშაკის" წოდებით. 1981 წელს მიიღო აჭარის ავტონომიური რესპუბლიკის დამსახურებული ინჟინრის საპატიო წოდება.

რესურსები ინტერნეტში
--------------------

* 

* მიქთათ ჯიხაშვილი — საქართველოს ბიოგრაფიული ლექსიკონი


|  |  |
| --- | --- |
|  | *ეს სტატია პიროვნების შესახებ ჯერჯერობით ესკიზია. თქვენ შეგიძლიათ დაგვეხმაროთ მის შევსებაში.* |
|  |  |
| --- | --- |
|  | სხვა მნიშვნელობებისთვის იხილეთ **ყიფიანი**. |

**ედიშერ ლავრენტის ძე ყიფიანი** (დ. 21 ნოემბერი, 1924, თბილისი — გ. 29 დეკემბერი, 1972, იქვე) — ქართველი მწერალი.

ბიოგრაფია
---------

1949 წელს დაამთავრა საქართველოს პოლიტექნიკური ინსტიტუტი ინჟინერ-ჰიდროლოგიის სპეციალობით. ლიტერატურაში მისი სამწერლო დებიუტი ამავე ხანებში შედგა. პირველი ნაწარმოებები გამოაქვეყნა ახალგაზრდულ გაზეთებსა და „ნიანგში". 1951 წელს ჟურნალ „დროშაში" დაიწყო მუშაობა. ჟურნალების ფურცლებზე აქვეყნებდა ნარკვევებსა და მოთხრობებს. მუშაობდა ჟურნალ „მნათობში" პასუხისაგებ თანამდებობებზე.

მისი ნაწარმოებებია „მაღალი ჭერი", „ათფურცლიანი რვეულები", „გოგონა რომელსაც ზღვა უყვარს", „მწვანე ფარდა", „მეცხრე კარი" და სხვა. მისი ბოლო ორ რომანია „ცაში ასროლილი ქუდები" და „წითელი ღრუბლები".

დაკრძალულია მწერალთა და საზოგადო მოღვაწეთა დიდუბის პანთეონში.

ლიტერატურა
----------

* ზ. ბაბუნაშვილი, თ. ნოზაძე, „მამულიშვილთა სავანე", გვ. 357, თბ. 1994

რესურსები ინტერნეტში
--------------------

* ედიშერ ყიფიანი — საქართველოს ბიოგრაფიული ლექსიკონი
**მირელა კუმბარო ფურჯი** (დ. 4 მარტი, 1966 ტირანა) — ალბანელი პოლიტიკოსი ქალი. დაინიშნა ალბანეთის კულტურის მინისტრი 2013 წლიდან.

1988 წელს დაასრულა ტირანას უნივერსიტეტის უცხო ენების ფაკულტეტი. ეწევა თარჯიმნის, გამომცემლის და საერთაშორისო ექსპერტის საქმიანობას საერთაშორისო კულტურული პროექტებისა და საუნივერსიტეტო კვლევითი პროგრამების სფეროში, რომელთაც ატარებენ საერთაშორისო ორგანიზაციები, როგორიცაა ევროკავშირი და ფრანკოფონია.

2012 წლიდან ტირანის უნივერსიტეტის ასოცირებული პროფესორია. 2009 წელს ამავე უნივერსიტეტში დაიცვა მეცნიერებათა დოქტორის დისერტაცია თარგმნათმცოდნეობის სფეროში. 1994 წელს პარიზის სორბონის უნივერსიტეტში მიენიჭა მაგისტრის ხარისხი თარგმნისა და კულტურათაშორისი ურთიერთობების სფეროში.

2017 წლის არჩევნებში ალბანეთის პარლამენტის მანდატი მოიპოვა გიროკასტრის ოლქიდან.

სქოლიო
------

1. ↑  Archived copy.  დაარქივებულია ორიგინალიდან — 2014-01-11. ციტირების თარიღი: 2014-01-11.
2. ↑  Archived copy.  დაარქივებულია ორიგინალიდან — 2014-01-11. ციტირების თარიღი: 2014-01-11. CIA: Chiefs of State and Cabinet Members of Foreign Governments list. Updated December 6, 2013
3. ↑  Mirela Kumbaro.  დაარქივებულია ორიგინალიდან — 2014-04-10. ციტირების თარიღი: 9 ივლისი, 2017.
|  |  |
| --- | --- |
|  | სხვა მნიშვნელობებისთვის იხილეთ **ხევსურეთი**. |

**მიღმახევი** (ხევს.: მიღმაჴევი) — ხეობა პირიქითა ხევსურეთში. ჩრდილოეთიდან ესაზღვრება რუსეთი (ადრე ახალხევის ხეობა), სამხრეთით ფშავი, დასავლეთით შატილის ხეობით, ხოლო აღმოსავლეთით თუშეთი.

მიღმახევის თემები
-----------------

მიღმახევში ძირითადად იყო სამი თემი: ხახაბოს, არდოტის და მუცოსი. 

* **ხახაბოს თემში** შედიოდა ორი სოფელი ზედა ხახაბო და ქვენა ხახაბო. ცხოვრობდნენ ძირითადად: ხახიაურები, მამიაურები, მინდიკაურები.
* **არდოტის თემმში** შედიოდა: არდოტი, ანდაქი, არჭილო, ბახაო. ძირითადად ცხოვრობდნენ ზვიადაურები და მურღვანი (საბჭოთა პერიოდში მურღუევები, დღეისთვის არდოტელები).
* **მუცოს თემში** შედიოდა: მუცო, ხონე, ხონისჭალა, წუქიო. ძირითადად ცხოვრობდნენ მუცოში — შეთკაურები (1900-იან წლებამდე) და დაიაურები, ხონესა და ხონისჭალაში — შეთეკაურები, წუქიოში — გიონი (ჭინჭარაულები).

მიღმახევში არის შემდეგი ადგილები: ბაძაიხი, ამუგო, გაიდაგი.

საკულტო ნაგებობები: მთავარანგელოზის ჯვარი, ხოლიგის წვერის ანგელოზი, საჯვარობო, წყაროთგორული წმ. გიორგი, თავადი ბეღლის ანგელოზი, ბისოური ჯვარი, ჭალაური წმ. გიორგი, ბეღლისკარის ჯვარი, ბაიტური, არდოტის ეკლესია, დობილ-მმართველნი, ადგილის დედა მარიამწმინდა, ვარლეს ჯვარი, ბროლისკალოს წმ. გიორგი.

რუკა
----


**შუამთა**
**ხალიკენი**
**ხახაბო**
**ძვ. ხახაბო**
**მუცო**
**ხონისჭალა**
**არჭილო**
**ანდაქი**
**ხონე**
**არდოტი**
**რუსეთი**  
(ახალხევის ხეობა)
**თუშეთი**
**ფშავი**
**შატილის ხეობა**
**მდ. არღუნი**
**მდ. ანდაქი**
**არდოტისთავი**
**ქ ხ ო მ ა გ ი ს   
ქ ე დ ი**
**ჭ ან ჭ ა ხ ი ს   
ქ ე დ ი**
**ხ ე ლ მ ო კ ლ ა ს   
ქ ე დ ი**
**ა რ ჭ ი ლ ო ს   
ქ ე დ ი**
**ხ ა მ ა კ ი ს   
გ ო რ ი ს   
ქ ე დ ი**
**ხ ი დ ო ტ ა ნ ი ს   
ქ ე დ ი**
**მ უ ც ო ს  
ქ ე დ ი**
**ა წ უ ნ თ ა ს  
ქ ე დ ი**
**ჭაუხი დას.**
**უღ.  
ჭანჭახი**
**ჭოკისმთა-მათურა**
**ჭანჭახისმთა**
**ბოროლა**
**არჭილოსმთა**
**უღ. ანდაქი**
**პატარა ბორბალო**
**დიდი ბორბალო**
**მთა ამუგო**
**მთა პირჩიტა**
**მახკოს მთა**
**უღ. აწუნთა**
**მაისტისმთა**
**მთა   
კხონისთავი**
**მთა მუცოსთავი**

ვიკისაწყობში არის გვერდი თემაზე:
***მიღმახევი***

ლიტერატურა
----------

* ალექსი ჭინჭარაული, ხევსურული ლექსიკონი, საქართველოს მეცნიერებათა აკადემია, თბილისი, 2005 წ. გვ. 611.
გეიტუეი არჩი, სენტ-ლუისი.
*ყაყაჩო-სკამი*
**ეერო საარინენი** (Eero Saarinen; დ. 20 აგვისტო, 1910 — გ. 1 სექტემბერი, 1961) — ფინელი-ამერიკელი არქიტექტორი და პროდუქციის დიზაინერი ცნობილი მისი მარტივი, თაღოვანი ნაგებობებით.

ელიელ საარინენის შვილი, რომელიც ასევე განთქმული ინჟინერი და არქიტექტორი იყო, მამასთან სწავლობდა კრენბრუკის ხელოვნების აკადემიაში მიჩიგანში ჩარლს და რეი იმსებთან ერთად. არქ. ბაკალავრის ხარისხი მიიღო იელის უნივერსიტეტში 1934 წელს, ხოლო 1940 წელს აშშ-ის ნატურალიზებული მოქალაქე გახდა.

საარინენის პირველი გახმაურებული პროექტი გახდა 1948 წლის ჯეფერსონის ეროვნული მემორიალის საკონკურსო ნამუშევარი, რომელიც 1960-იან წლებში განხორციელდა (კონკურსის ჯილდო შეცდომით მამამისს გაუგზავნეს). მისი პროექტით შესრულებული ჯენერალ მოტორსის ტექნიკური ცენტრი, ნოიეს სდუტქალაქი ვასარში და სხვანი გამოირჩევა მორკალული, თეატრალური, ფუტურისტული სტილით. ის იყო სიდნეის ოპერის თეატრის საკონკურსო კომისიის წევრი და გადამწყვეტი როლი მიუძღვის ამ შენობისთვის ამჟამად უკვე საყოველთაოდ ცნობილი იორნ უტცონის პროექტის შერჩევაში.

რესურსები ინტერნეტში
--------------------

* ენციკლოპედია „ბრიტანიკა"


|  |  |
| --- | --- |
|  | *ეს სტატია პიროვნების შესახებ ჯერჯერობით ესკიზია. თქვენ შეგიძლიათ დაგვეხმაროთ მის შევსებაში.* |
**ელემენტები და ნაერთები** — ჩვენს წინაპრებს სწამდათ, რომ ჩვენს გარშემო ყველაფერი ოთხი ძირითადი სუბსტანციის - ჰაერის, მიწის, წყლისა და ცეცხლისგან შედგებოდა. დღეს კი ვიცით, რომ ეს ასე არაა. ყველა ნივთიერება იმ ძირითადი სუბსტანციებისგან შედგება, რომლებსაც ელემენტები ეწოდება. ბუნებაში 90-ზე მეტი სხვადასხვა ელემენტი არსებობს, მაგრამ მიწა, წყალი, ჰაერი და ცეცხლი მათ შორის არაა.

ელემენტი, მაგალითად, რკინა, ოქრო, ჟანგბადი, ნახშირბადი ან წყალბადი, ისეთი ნივთიერებაა, რომლის გაყოფა უფრო მარტივ ნივთიერებებად შეუძლებელია. ყველა ელემენტი პაწაწინა იდენტური ნაწილაკებისგან შედგება, ამ ნაწილაკებს კი ატომი ეწოდება. თითოეულ ელემენტს განსაკუთრებული ზომის ატომი აქვს, რომელიც მხოლოდ მისთვის დამახასიათებლად იქცევა. ზოგოერთი ელემენტების ატომები შეიძლება გაერთიანდეს და წარმოქმნას უფრო დიდი ნაწილაკები, მოლეკულები. ქიმიური ნაერთები სხვადასხვა ელემენტების ატომთა შემცველი მოლეკულებისგან შედგება. მაგალითად, მეთანის (ბუნებრივი აირის) მოლეკულა შეიცავს ნახშირბადის ერთ და წყალბადის ოთხ ატომს.

ყველა სახის ელემენტები
----------------------

მიუხედავად იმისა, რომ ბუნებაში მხოლოდ 90 ელემენტი არსებობს, ბირთვულ რეაქტორებსა და მეცნიერულ ლაბორატორიებში დაახლოებით 25 ახალი ელემენტი მიიღეს. თუმცა ამ ხელოვნური ელემენტების დიდი ნაწილი ძალიან არასტაბილურია და წამის უმცირეს მონაკვეთში არსებობს.

ელემენტების უმრავლესობა მყარია ოთახის ტემპერატურაზე, მაგრამ მათ შორის არის აირებიც (მაგალითად, ჟანგბადი, წყლბადი, აზოტი, ჰელიუმი და ნეონი). ვერცხლისწყალი და ბრომი კი თხევადი ელემენტებია. ელემენტთა უმრავლესობა ლითონებია, მხოლოდ 19 ელემენტია არალითონი (მაგალითად, ნახშირბადი, გოგირდი და იოდი). გარდა ამისა, 5 ელემენტი, მათ შორის, სილიციუმი, მეტალოიდია, ანუ ლითონებსა და არალითონებს შორის მდგარი ელემენტია.

შედარებით მძიმე ელემენტების საკმაოდ დიდი ნაწილი რადიაქტიულია. ზოგი ელემენტი, მაგალითად ოქრო, იშვიათად შედის რეაქციაში სხვა ელემენტებთან, ზოგი კი, მაგალითად ფთორი, ძალიან აქტიურია.

ზოგი ელემენტი სხვადასხვა სახით არსებობს, რომლებსაც ალოტროპები ეწოდებათ.

მაგალითად, ალმასი და გრაფიტი ნახშირბადის ალოტროპებია.

მილიონობით ნაერთი
-----------------

დედამიწაზე 120-ზე ნაკლები ელემენტია, მაგრამ მეცნიერებმა მათი 26 მილიონზე მეტი სხვადასხვა ნაერთი აღმოაჩინეს ან მიიღეს, უმეტესობა- უკანასკნელ 70 წელიწადში.

ზოგი ნაერთი მარტივია. წყალი შედგება მოლეკულებისგან, რომლებიც წყალბადის ორ და ჟანგბადის ერთ ატომს შეიცავს. ზოგიერთი ნაერთის, მაგალითად, ადამიანის საჭმლის მონელებისთვის საჭირო ფერმენტების მოლეკულები ათასობით ატომს შეიცავს.

ნაერთების თვისებები მათი შემადგენელი ელემენტების თვისებებისგან განსხვავდება. საჭმელს მცირე რაოდენობით ნატრიუმის ქლორიდს თუ მოვაყრით, ესარანაირ ზიანს არ მოგვაყენებს. მაგრამ სუფთა ნატრიუმი ენას დაგვიწვავს, სუფთა ქლორი კი მოგვწამლავდა. ნაერთების მოქმედება იმაზეცაა დამოკიდებული, კონკრეტული ელემენტების რამდენი ატომია თითოეულ მის მოლეკულაში.

ლიტერატურა
----------

ოქსფორდის ილუსტრირებული სამეცნიერო ენციკლოპედია
ვერაძანოს ხიდი
**ვერაძანო-ნეროუს ხიდი**, ან მოკლედ **ვერაძანოს ხიდი** (Verrazano-Narrows Bridge) — ორსართულიანი დაკიდებული ხიდია, რომელიც სტეიტენ აილენდს ბრუკლინთან აერთებს ქალაქ ნიუ-იორკში ნეროუს სრუტესთან. ხიდს სახელი იტალიერლი მკვლევარის ჯოვანი და ვერაძანოს პატივსაცემად დაერქვა, პირველი დღეისთვის ცნობილი ევროპელი ნავიგატორის, რომელიც ნიუ-იორკის ყურეში და მდ. ჰუძონზე შემოვიდა. ხიდის ცენტრალური გაშლა 1.298 მ-ია და მსოფლიოში უდიდესი დაკიდებული ხიდი იყო მისი მშენებლობის დასრულებიდან 1964 წელს 1981 წლამდე. ამჟამად მსოფლიოში სიგრძით მეშვიდეა ამ პარამეტრით, თუმცა აშშ-ში კვლავაც რჩება როგორც ყველაზე გრძელი დაკიდებული ხიდი. მისი მასიური საყრდენი კოშკები ნიუ-იორკის მეტროპოლიის მრავალი ნაწილიდან ჩანს, მათ შორის ქალაქის ხუთივე საგრაფოდან. ხიდი მნიშვნელოვანი დამაკავშირებელია ადგილობრივი და რეგიონალური ჩქაროსნული გზატკეცილების სისტემის. მასზე ყოველწლიურად ნიუ-იორკ სიტის მარათონი ეწყობა, ხოლო ნიუ-იორკსა თუ ნიუ-ჯერსიში მომავალი ყველა კრუიზისა თუ სატვირთო გემი მის ქვეშ გადის. ადგილობრივი მცხოვრებლები მას უბრალოდ „ვერაძანოს" უწოდებენ.

გალერეა
-------

* ხედი საკრუიზო ლაინერიდან
* ხიდის ხედი ღამით
* ხედი სტეიტ-აილენდიდან
* ხიდის ხედი ჰაერიდან
* ქალაქებს შორის საზღვრის აღმნიშვნელი წარწერა
* ნიუ-იორკ სიტის მარათონი

რესურსები ინტერნეტში
--------------------

ვიკისაწყობში არის გვერდი თემაზე:
***ვერაძანოს ხიდი***

* ნიუ იორკის საგზაო დეპარტამენტის ოფიციალური საიტი დაარქივებული 2014-04-03 საიტზე Wayback Machine.
* nycroads.com
* ტრანსპორტირების ალტერნეტიული გზები დაარქივებული 2007-01-13 საიტზე Wayback Machine.
* ვერაძანოს ხიდის დასახელება დაარქივებული 2018-03-13 საიტზე Wayback Machine.
* WNYC: ვერაძანოს ხიდი 40 წლის გახდა
* ვერაძანოს ხიდის შავ-თეთრი ფოტოები, ლესტერ კრამერი

  



|  |  |
| --- | --- |
|  | *ეს სტატია არქიტექტურის შესახებ ჯერჯერობით ესკიზია. თქვენ შეგიძლიათ დაგვეხმაროთ მის შევსებაში.* |
**მთის რგოლურა პარკხვევია** (ლათ. Malacocoma parallela) — პეპელა პარკხვევიასებრთა ოჯახისა. ადრე ეს სახეობა რგოლურა პარკხვევიას გეოგრაფიული ფორმა ეგონათ, რადგან გარეგნულად ჰგავს, მაგრამ განსხვავდება იმით, რომ მთის რგოლურა პარკხვევიას კვერცხსადები დაფარულია აპკის ფენით და არ ჩანს ცალკეული კვერცხები. ასევე, კვერცხები სპირალურად არ არის განლაგებული, როგორც რგოლურა პარკხვევიასი. კვერცხსადებზე წარმოქმნილია მოვერცხლისფერო ბრჭყვიალა აპკი, რაც მას აძლევს კასრისებრ ფორმას.

ახასიათებს ერთწლიანი გენერაცია. პეპლები ფრენენ ივნის-ივლისში. კვერცხებს დებენ ერთ-ორ წლიან ტოტებზე. მუხლუხების გამოჩეკვა აღინიშნება მცენარის ფოთლების გაშლის პერიოდში. მუხლუხის ფაზა 45–50 დღე გრძელდება. დაჭუპრება ხდება სუსტად დაწნულ ყვითელ პარკებში. ჭუპრის ფაზის ხანგრძლიობა 10–12 დღეა, რის შემდეგადაც გამოფრინდებიან პეპლები.

მკვებავი მცენარეებია: მუხა, ჭნავი, კუნელი, პანტა, კაკალი, იფანი, მაყვალი, ჟოლო, კოწახური, ასევე ხეხილი (ვაშლი, მსხალი, კომში, ნუში და სხვა).

სქოლიო
------

1. 1 2 3  *მანდარია ნ.*, *დიდმანიძე ე.*, იმერეთში გავრცელებულ ქერცლფრთიანების ზეოჯახ აბრეშუმქსოვებისებრთა (LEPIDOPTERA, BOMBYCIDOIDEA) მავნე სახეობები // აკაკი წერეთლის სახელმწიფო უნივერსიტეტის მოამბე, №2, 2013. — გვ. 161–162.
**ეგნატე გიორგის ძე გაბლიანი** (დ. 1881, დაბა მესტია, — გ. 1937) — ქართველი საზოგადო მოღვაწე, ეთნოგრაფი და პუბლიცისტი, სვანეთის მკვლევარი.

ბიოგრაფია
---------

დაამთავრა ქუთაისის გიმნაზია, შემდეგ პეტერბურგის უნივერსიტეტის აღმოსავლეთმცოდნეობის ფაკულტეტი. 1900-იან წლებში იყო სვანეთის ბოქაული, შემდეგ ბეჩოს რაიონის უფროსი. იმდროინდელ პრესაში ფართოდ აშუქებდა სვანეთის პრობლემებს; აგროვებდა ზეპირსიტყვიერების ნიმუშებს; იკვლევდა სვანების ყოფას, ფოლკლორს. ავტორია რამდენიმე წიგნისა, რომელთაგან განსაკუთრებით მნიშვნელოვანია „თავისუფალი სვანეთი" (1927 წ.). იყო სოციალისტ-ფედერალისტების პარტიის წევრი.

გაბლიანი იყო საქართველოს 1921–1924 წლების ეროვნულ-განმათავისუფლებელი მოძრაობის თვალსაჩინო მოღვაწე, სვანეთის 1921 წლის ამბოხების ერთ-ერთი მეთაური ნესტორ გარდაფხაძესთან და ბიძინა პირველთან ერთად. მონაწილეობდა 1924 წლის აგვისტოს ეროვნული აჯანყების მომზადებაში. დაპატიმრებული იყო ჩეკისტების მიერ 1922 და 1924–1926 წლებში. ამნისტიის შემდეგ გაბლიანი მუშაობდა ადმინისტრაციულ თანამდებობაზე მესტიაში. იყო მესტიის ეთნოგრაფიულ-ისტორიული მუზეუმის დამაარსებელი და პირველი დირექტორი, ზუგდიდი-მესტიის საავტომობილო გზისა და მესტიაში აეროპორტის მშენებლობის ერთ-ერთი ინიციატორი. დახვრიტეს 1937 წელს არალეგალური ორგანიზაციის წევრობის ბრალდებით.

რესურსები ინტერენტში
--------------------

* 

* ეგნატე გაბლიანი — საქართველოს ბიოგრაფიული ლექსიკონი

სქოლიო
------

1. ↑  „წინ, წინაპართა ნაკვალევზე". Svanetitrekking.ge. ციტირების თარიღი: 19 მარტი, 2018.
2. ↑  *ჯიქია ლ.*, 1924 წლის აჯანყება დასავლეთ საქართველოში, თბ.: უნივერსალი, 2012. — გვ. 116.
3. ↑  სვანეთის მუზეუმი კონკურსის „ევროპის წლის მუზეუმი 2016" ნომინანტია. ნეტგაზეთი.
4. ↑  ობერლეიტენატი გივი გაბლიანი - მოღალატე თუ გმირი?. კვირის პალიტრა (24 ივნისი, 2011). ციტირების თარიღი: 19 მარტი, 2018.
ეკვადორის ტოპოგრაფიული რუკა
**ეკვადორი** - სახელმწიფო სამხრეთ ამერიკაში, წყნარი ოკეანის სანაპიროზე. რესპუბლიკას კვეთს და ორ ნაწილად ყოფს ეკვატორი

გეოგრაფიულად, გეოლოგიურად, ბიოლოგიურად და კლმატის მიხედვით ეკვადორი იყოფა ოთხ ნაწილად: *კოსტა* (სანაპირო), *სიერა* (მთიანეთი), *ორიენტე* (ამაზონისპირა დაბლობი) და *გალაპაგოსის არქიპელაგი*.

გეოგრაფია
---------

ეკვადორის ფართობია 283 560კმ², საიდანაც — 6720 კმ² წყალია. ეკვადორს ესაზღვრება კოლუმბია (590 კმ) და პერუ (1420 კმ). სანაპირო ზოლის სიგრძეა 2237 კმ.

ეკვადორის დედაქალაქ კიტოდან ჩრილოეთით, 25 კილომეტრში, ქვეყანას კვეთს ეკვატორი, საიდანაც წარმოსდგება ქვეყნის სახელწოდება. 

### კოსტა

კოსტა («სანაპირო») — წყნარი ოკეანის სანაპირო რაიონი მოიცავს დაბლობს და ანდების მიმდებარე მთიანეთს. ტემპერატურა წლის განმავლობაში მერყეობს 24-დან 27,5 °C-მდე.

### სიერა

ქვეყნის ცენტრალურ ნაწილში ჩრდილოეთიდან სამხრეთისაკენ გადაჭიმულია ანდების მთები, რომლებიც შედგება ორი პარალელური ქედისაგან - დასავლეთი და აღმოსავლეთი კორდილიერა ( სადაც მდებარეობს ჩამქრალი ვულკანი ჩიმბორასო, 6267 მ. ქვეყნის უმაღლესი მწვერვალი და მოქმედი ვულკანი კოტოპახი, 5896 მ). კლიმატი მთელი წელიწადი ცივია, მკვეთრი ყოველდღიური ამპლიტუდით. საშუალო თვიური ტემპერატურა კიტოში (ზღ. დონიდან 2800 მ) შეადგენს 13-14 °C, ხოლო დღიური ამპლიტუდა 15-20°С.

### ორიენტე

ანდების აღმოსავლეთით მდებარეობს ამაზონის ტენიანი (ნალექები— 6000 მმ/წ) დაბლობის ნაწილი. სადაც ცხოვრობენ ინდიელები. რეგიონი შეადგენს ქვეყნის ფართობის 40 %-ს, რომელიც პრაქტიკულად ჯუნგლებს მოიცავს მრავალრიცხოვანი მდინარეებით. საშუალო წლიური ტემპერატურა შეადგენს 30 °C -ს.

### გალაპაგოსის კუნძულები

გალაპაგოსის არქიპელაგი მდებარეობს თითქმის 1000 კილომეტრის დაშორებით ქვეყნის კონტინენტური ნაწილიდან დასავლეთით. არქიპელაგი შედგება 12 ძირითადი კუნძულისაგან, რომელთაგან 5 დასახლებულია. კუნძულების საერთო ფართობია 7,9 ათ. კმ². ცივი ოკეანური დინებამ, სიახლოვემ ეკვატორთან და კონტინენტისაგან იზოლაციამ გამოიწვია უნიკალური ფლორისა და ფაუნის ჩამოყალიბება, რომელთა უმრავლესობა — ენდემურია. კუნძულები ეროვნულ პარკადაა გამოცხადებული, რაც ხელს უწყობს ტურიზმის განვითარებას. ჰაერის ტემპერატურა დღისით შეადგენს დაახლოებით 30 °C.

წყლის რესურსები
---------------

ერთადერთი მსხვილი მდინარე სანაპიროზე — ესმერალდასია. ანდები წარმოადგენს წყალგამყოფს წყნარი და ატლანტის ოკეანეებისას. ორიენტეს მთავარი მდინარეებია — გუაიასი, პასტასა, პუტუმაიო, ნაპო, აგუარიკო. ყველა მათგანი მიეკუთვნებ ამაზონის აუზს.

რესურსები ინტერნეტში
--------------------

* ეკვადორი ენციკლოპედიაში «Кругосвет»
* ეკვადორი კონგრესის ბიბლიოთეკაში

|  |  |  |  |  |  |  |
| --- | --- | --- | --- | --- | --- | --- |
| 

| ხ • გ • რ
სამხრეთ ამერიკის ქვეყნების გეოგრაფია |
| --- |
|  |
| 
არგენტინა  · ბოლივია · ბრაზილია · გაიანა · ეკვადორი · ვენესუელა  · კოლუმბია · პანამა 1  · პარაგვაი · პერუ  · სურინამი · ტრინიდადი და ტობაგო  · ურუგვაი  · ჩილე |  |
|  |
| 
1 ქვეყნები, რომელთა ნაწილი მეორე კონტინენტზეცაა. |

 |
**დილარ ივარდავა** (დ. 28 დეკემბერი, 1940, ზედა ეწერი, ზუგდიდის მუნიციპალიტეტი — გ. 26 მარტი, 2022) — ქართველი მთარგმნელი, პოეტი.

ბიოგრაფია
---------

1965 წელს დაამთავრა თბილისის სახელმწიფო უნივერსიტეტის ფილოლოგიის ფაკულტეტი.

1965 წელს გამოაქვეყნა ლექსების პირველი კრებული "ასე იწყება ლერწმის შრიალი". ძირითადი კრებულებია: "რტოები არ იმსხვრევიან" (1968), "ჩუქურთმა ხეზე" (1969), "ლარჭემის ხმები" (1971), "ნათლის სამოსელი" (1973). ლექსთა ციკლებისათვის "ყინული ლღვება", "სადაც ­ზღვაა და ლურჯი მთებია", "მზეო, მაცოცხლებელო", "გმირული ორატორია", "ჩემი ცხოვრების ხუთი ფურცელი". 1998-2002 წლებში მისი ლექ­სები და "ესეისტური ეტიუდები", რამდენიმე წიგნად გამოვიდა. წარმატებულია მისი როგორც მთარგმნელის, მოღვაწეობაც. თარგმნილი აქვს სხვადასხვა პოეტების ლექსები. თავად მისი ლექსები თარგმნილია ინგლისურ, გერმანულ, პოლონურ, რუსულ, აზერბაიჯანულ, სომხურ ენებზე.

ჯილდოები
--------

* 2007 - დავით აღმაშენებლის სახელობის პრემია
* 2005 - მემედ აბაშიძის სახელობის პრემია
* 2000 - გალაკტიონ ტაბიძის სახელობის პრემია
* 1978 - სა­ქართველოს კომკავ­ში­რის პრემია

ბიბლიოგრაფია
------------

* ესეისტური ეტიუდები, თბ. ინტელექტი, 2010, გვ. 352 ISBN 978-9941-420-96-2
* ჟამი გოდებისა წ.1. თბ. 1998, გვ. 424
* გაფრენილი ციცარი, თბ. ნაკადული, 1988, გვ. 87
* ჟამი : ლექსები, თბ. მერანი, 1986, გვ. 110
* თიბათვე : ლექსები, თბ. საბჭოთა საქართველო, 1985, გვ. 214

ლიტერატურა=
===========

* საქართველოს ენციკლოპედია - ტ. IV. თბ. 2018. გვ. 213

რესურსები ინტერნეტში
--------------------

* დილარ ივარდავა — საქართველოს ბიოგრაფიული ლექსიკონი
**ეგინე გრიგორიანი**(სომხ. Հեղինե Գրիգորյան; დ. 15 სექტემბერი, 1989, ერევანი, სომხეთი) ან **ეგინე**(სომხ. Իջին, რუს. Иджùн) ან **ეზჰინე** — სომეხი-რუსი მომღერალი, მუსიკათა და მელოდიათა მწერალი. ამჟამად ცხოვრობს მაიამიში.

ბიოგრაფია
---------

დაიბადა 1989 წლის 15 სექტემბერს, ერევანში, სომხეთში; აღიზარდა რუსეთში. იგი არის რუსი მომღერალი, მუსიკათა და მელოდიების მწერალი, მოდელი და მოცეკვავე. მუსიკისადმი სიყვარული გენეტიკურად გადმოეცა. მისი მამა არის წარმატებული გიტარისტი, ხოლო დედა მომღერალი და ვოკალის მასწავლებელი. მისი მუსიკისადმი ინტერესი 7 წლის ასაკში გამოჩნდა. თავდაპირველად ჩაირიცხა გნესინის სახალხო მუსიკალური პოპ და ჯაზ ხელოვნების კოლეჯში, რომელიც მოსკოვში მდებარეობდა. შემდეგში მან წარჩინებით დაამთავრა გნესინის სახელმწიფო მუსიკალური კოლეჯი. ეგინემ ბავშვობაში სხვადასხვა სიმღერის კონკურსსა თუ შეჯიბრებაში მიიღო მონაწილეობა და რამდენიმე ჯილდომ მოიპოვა; მათ შორიაა „რუსეთის ახალგაზრდა ტალანტის მუსიკალური კონკურსი". ერთმა ასეთმა გამარჯვებამ მას ლოს ანჯელესში გამართულ საერთაშორისო კონკურსში მონაწილეობის მისაღების უფლება მოუტანა. მისი მუსიკალური შესაძლებლობები პირველად გამოვლინდა საშემსრულებლო ხელოვნების მსოფლიო ჩემპიონატში - კონკურსში რომელში მონაწილეებიც 40 ქვეყნის 75,000 აპლიკანტიდან იყვნე არჩეულები. მხოლოდ და მხოლოდ 16 წლის ასაკში, საშემსრულებლო ხელოვნების მსოფლიო ჩემპიონატში ეგინემ 2 ოქროს, 2 ვერცხლის და 1 ბრინჯაოს მედალი მოიპოვა. მას ასევე მიენიჭა ბოლო პრიზი: საკუთარი ასაკის კატეგორიაში გახდა „Grand Champion Performer". აღნიშნული ჩემპიონატის დასრულების შემდეგ, ეგინემ სხვადასხვა კომპანიებისგან მიიღო შემოთავაზება. მან კონტრაქტი მაიამიში მდებარე კომპანიასთან გააფორმა; კონტრაქტის ხანგრძლივობა 7 წელია. მას შემდეგ დაიწყო მისი კარიერა აშშ-ში. მწარმოებელ კომპანიასთან 7 წლიანი მუშაობის შემდეგ მისი კონტრაქტი დასრულდა; ეგინემ მათთან მუშაობა არ განაგრძო; შემდგომ მან თქვა: „ბედნიერი ვიყავი, რომ საბოლოოდ გავთავისუფლდი". მან გადაწყვიტა რუსეთში დაბრუნება და კარიერის ზენიტს სწორედ აქ მიაღწია. იგი გახდა საკუთარი პროექტის პროდიუსერი, საკუთარი სიმღერების შემსრულებელი, არ აქვს გაფომებული კონტრაქტები, მისთვის აღარ არსებობს კომპანიები, იგი არის საკუთარი ბოსი .... ეს გადაწყვეტილება მისთვის ძალიან წარმატებული აღმოჩნდა.

სქოლიო
------

1. 1 2  Интервью с певицей Egine (Иджùн) на Премии Art & Business Awards 2019 (April 5, 2019).  დაარქივებულია ორიგინალიდან — მაისი 25, 2019. ციტირების თარიღი: February 18, 2018.
2. ↑  , Мария Колбанова. „Egine (Иджин): "Не приемлю двуличие"". *www.gobananasmag.com/* (rus). დაარქივებულია ორიგინალიდან — 2019-01-29. ციტირების თარიღი: 2019-03-24.
3. ↑  Gnessin State Musical College – Russia ko. ციტირების თარიღი: 2018-03-04
|  |  |
| --- | --- |
|  | სხვა მნიშვნელობებისთვის იხილეთ **იოსელიანი**. |

**ეგნატე ონისიმეს ძე იოსელიანი** (დ. 1843, ქუთაისის მაზრა — გ. 1926) — ქართველი რევოლუციონერ-ხალხოსანი..

ბიოგრაფია
---------

დაიბადა მღვდლის ოჯახში. სემინარიის დამთავრების შემდეგ სწავლა განაგრძო პეტერბურგის სამიწათმოქმედო ინსტიტუტში. მეტად ბეჯითი და შრომისმოყვარე ახალგაზრდა საფუძვლიანად დაეუფლა მეცნიერების სხვადასხვა დარგს, განსაკუთრებით ფილოსოფიას და სოციოლოგიას. კარგად იცოდა რამდენიმე უცხო ენა. ღრმა განსწავლულობით მან დიდი ავტორიტეტი მოიპოვა სტუდენტთა შორის.

იმხანად პეტერბურგში არსებობდა რამდენიმე ხალხოსნური წრე (მათ შორის „ქართველთა წრე") რომლებშიც გაერთიანებული იყვნენ ძირითადად სტუდენტები. ერთ-ერთი წრე იყო „კავკასიელთა რევოლუციური წრე", რომელსაც ეგნატე იოსელიანი ხელმძღვანელობდა. აქ უმრავლესობას ქართველები შეადგენდნენ. ამ წრიდან გამოსულები შემდგომ აქტიურად მონაწილეობდნენ მოსკოვის, ვლადიმირის, კიევის, თბილისის, ქუთაისის და სხვა გუბერნიების ხალხოსნური წრეების პრაქტიკულ რევოლუციურ საქმიანობაში.

სამშობლოში დაბრუნებისთანავე ე. იოსელიანმა შემოიკრიბა მოსწავლე ახალგაზრდობა, მათგან შეადგინა რაზმები, რომელთაც უხვად ურიგებდა რევოლუციურ ლიტერატურას პირადი ბიბლიოთეკიდან, აძლევდა რჩევა-დარიგებას. მის ბინაში ხშირად იმართებოდა თათბირები და კრებები, სადაც შეიქმნა საიდუმლო წრე. მან კავშირი გააბა ამიერკავკასიის სხვადასხვა კუთხეში მცხოვრებ რევოლუციურ ახალგაზრდობასთან და დაეხმარა მათ წრეების ჩამოყალიბებაში. ამით ე. იოსელიანმა დიდი ავტორიტეტი მოიპოვა. „რევოლუციის პაპას" ემორჩილებოდა კავკასიის ყველა რევოლუციური წრე და მის გარეშე არ წყდებოდა არც ერთი საკითხი. მისი ასეთი აქტივობა არ გამორჩენია ხელისუფლებას. 1876 წელს იგი დააპატიმრეს და გადაასახლეს, საიდანაც 80-იან წლებში დაბრუნდა.

ხალხოსნური მოძრაობის კრახის შემდეგ სხვებთან ერთად ე. იოსელიანმაც განიცადა ევოლუცია და ხელი აიღო საიდუმლო-რევოლუციურ საქმიანობაზე და პოლიტიკური ბრძოლის ასპარეზს თანდათან ჩამოსცილდა. 

1900-იანი წლებიდან თბილისში მოღვაწეობდა, იყო კავკასიის სასოფლო-სამეურნეო საზოგადოების მდივანი.

დაკრძალულია მწერალთა და საზოგადო მოღვაწეთა დიდუბის პანთეონში.

ლიტერატურა
----------

* ზ. ბაბუნაშვილი, თ. ნოზაძე, „მამულიშვილთა სავანე", გვ. 189, თბ. 1994
**მაკლურა**, *თუთავაშლა* (ლათ. Maclura) — მცენარეთა გვარი თუთისებრთა ოჯახისა. გვარში 12-მდე სახეობაა. მათგან აღსანიშნავია ნარინჯისებრი მაკლურა (ლათ. Maclura aurantiaca). იგი ორსახლიანი, ფოთოლმცვივანი, გაშლილვარჯიანი ხეა, რომლის სიმაღლე 20 მ აღწევს. 

აქვს ღრმად დაშაშრული მურა-რუხი ქერქი, ეკლიანი ტოტები, კიდემთლიანი, კვერცხისებრი, ბოლოწაწვეტილი ფოთლები და დიდი, მრგვალი, ნარინჯის მსგავსი, თუმცა ღრმად დანაოჭებული „ნაყოფი" (ნაყოფედი), რომელიც არ იჭმება (შეიცავს რძეწვენს). ნაყოფში მოთავსებულ თესლებს იყენებენ საჭმელად. 

მაკლურას სამშობლოა ჩრდილოეთი ამერიკა. დეკორატიულ მცენარედ მოშენებულია კავკასიაში, შუა აზიასა და უკრაინაში. საქართველოში ბევრგანაა მოშენებული. შედარებით ყინვაგამძლეა, საკმაოდ კარგად ეგუება მწერსა და რამდენადმე დამლაშებულ და მშრალ ნიადაგს, თუმცა უკეთ ხარობს საშუალო ტენიანობის პირობებში. ადვილად იტანს კრეჭას. 

იყენებენ მტკიცე და გაუვალი ცოცხალი ღობის გასაშენებლად, აგრეთვე გასამწვანებლად. სამშობლოში დიდად ფასობს მისი ოქროსფერი მერქანი, რომელიც ცნობილია „ბრაზილიური ყვითელი ხის" სახელით. მისგან ამზადებენ მაღალხარისხოვან ქაღალდს, ყვითელ საღებავს.

ლიტერატურა
----------

* *სხიერელი ვ.*, ქართული საბჭოთა ენციკლოპედია, ტ. 6, თბ. 1983. — გვ. 375.
**ედმუნდ ალენბაი** (ინგლ. Edmund Allenby დ. 1861 — გ. 1936) — ინგლისელი სამხედრო მოღვაწე, გენერალი, ფელდმარშალი.

ბიოგრაფია
---------

სენდჰერსტის სამხედრო აკადემიის დასრულების შემდეგ დაინიშნა დრაგუნთა მე-6 ბატალიონში. მსახურობდა აფრიკაში. 1897 წელს მიიღო მაიორის წოდება. იყო ინგლის-ბურების II ომის (1899-1902) მონაწილე. ომი დაასრულა პოლკოვნიკის ჩინით. 1902 წლიდან იყო ლანსერთა მე-5 სამეფი დივიზიონის მეთაური. 1905-1910 წლებში იყო საკავალერიო ბრიგადის მეთაური, 1910-1914 წლებში კავალერიის ინსპექტორი. პირველი მსოფლიო ომის დროს მსახურობდა დასავლეთის ფრონტზე საკავალერიო დივიზიის მეთაურად. 1915 წლის ოქტომბრიდან იყო ინგლისის მე-3 არმიის სარდალი. 1917 წლიდან იყო ეგვიპტის საექსპედიციო კორპუსის სარდალი, 1918 წლიდან პალესტინის ფრონტის სარდალი და სამეფო არმიის ფელდმარშალი. 1918 წლის შემოდგომაზე მისი სარდლობით განვითარებული „არმაგედონის ოპერაციის" შედეგად გარღვეულ იქნა გერმანულ-ოსმალური შენაერთებით გამაგრებული პალესტინის ფრონტი, რასაც მოჰყვა ბრიტანული შენაერთების მიერ იერუსალიმის,დამასკოს, ბეირუთის და ალეპოს აღება და ოსმალეთის იმპერიის კაპიტულაცია.

რესურსები ინტერნეტში
--------------------

ვიკისაწყობში არის გვერდი თემაზე:
***ედმუნდ ალენბაი***

* General Allenby, PBS feature on Lawrence of Arabia
* Edmund Henry Hynman Allenby, 1st Viscount Allenby (1861–1936), Field Marshal: Sitter in 29 portraits (National Portrait Gallery)
* Lord Allenby – High Commissioner of Egypt. The New York Times, 5 March 1922
* Lord Allenby's Special Train, Dock Siding, Port Said, Egypt
* Historic film footage of General Edmund Allenby entering Jerusalem on foot and reading Jerusalem proclamation, 11 December 1917.
* His introduction to *The New Zealanders in Sinai nd Palestine*
* British Pathe video of 1926 Corps of Commissionaires inspection by Viscount Allenby
* Signed Photo of Edmund Allenby Entering Jerusalem
|  |  |
| --- | --- |
|  | სხვა მნიშვნელობებისთვის იხილეთ **მაკინტოში**. |

მაკინტოშის მაღაზია ბარლინგტონის არკადიაზე, ლონდონი **მაკინტოში** წყალგაუმტარი წვიმის ლაბადის ნაირსახეობაა, პირველად გაყიდვაში გამოჩნდა 1824 წელს, დამზადებული იყო რეზინისებრი ქსოვილისაგან. სახელი მაკინტოში დაერქვა მისი შოტლანდიელი გამომგონებელი ჩარლზ მაკინტოშის პატივსაცემად.

ლაბადის მაკინტოშის სტილი მას შემდეგ საკმაოდ მოდური გახდა და ამ სტილის მიმდინარეობის საერთო სახელი გახდა. თუმცა მაკინტოშის ლაბადა მისი თავდაპირველი მნიშვნელობით რეზინისებრი ან რეზინით ლამინირებული ქსოვილით უნდა იყოს დამზადებული.

მაკინტოშის მარკა
----------------

ჩარლზ მაკინტოშმა წყალგაუმტარი ქსოვილის საკუთარი გამოგონება 1823 წელს დააპატენტა და პირველი მაკინტოშის ქურთუკები დამზადდა საოჯახო ტექსტილის ფაბრიკაში "ჩაზ მაკინტოში და კომპანია" გლაზგოში. 1830 წელს კომპანია გაერთიანდა სამკერვალო კომპანია "თომას ჰენკოკ"-თან, მანჩესტერი. ჰენკოკიც თავის მხრივ ექპერიმენტებს ატარებდა რეზინის საფარიან ქსოვილებზე 1819 წლიდან.

ადრეულ ნიმუშებს უსიამოვნო სუნისა და სიცხეში დნობის ტენდენციის პრობლემა ჰქონდა, მაგრამ ჰენკოკმა შემდგომში გააუმჯობესა მათი წყალგაუმტარი ქსოვილი, დააპატენტა რა რეზინის ვულკანიზაციის მეთოდი 1843 წელს, რომელმაც იმ დროს ბევრი პრობლემა გადაჭრა.

მე-19 და მე-20 საუკუნეების განმავლობაში კომპანია აგრძელებდა წყალგაუმტარი ტანსაცმლის გამოშვებას და მე-20 საუკუნის ბოლოსთვის იწოდებოდა "Traditional Weatherwear Ltd", სამკერვალო ფაბრიკით კამბერნოდში, გლაზგოსთან. ბოლო წლებში კომპანია ცდილობს ტრადიციულ მაკინტოშის ლაბადას დაუბრუნოს საკუთარი ადგილი მაღალ მოდაში. ამისთვის ის თანამშრომლობას იწყებს წამყვან მოდის სახლებთან - გუჩი, ჰერმესი, ლუი ვიტონი და ლიბერტი. ლაბადები განსაკუთრებით პოპულარული გახდა იაპონელ ქალბატონებში და კომპანიამ 2000 წელს დედოფლის სამეწარმეო ჯილდო დაიმსახურა საერთაშორის ვაჭრობაში წარმატებისთვის.
**ეკლესია ნაწერი** — არქიტექტურული ძეგლი თელავის მუნიციპალიტეტის სოფელ ვანთიდან დაახლოებით 6-7 კილომეტრზე. ტყეში, მთის წვერზე. თარიღდება შუა საუკუნეებით.

ეკლესია დარბაზულია, ნაგებია არაწესიერი ფორმის სხვადასხვა ზომის ქვიშაქვით, რიყის ქვით და კირის ხსნარით. წყობა ქაოსურია. გარედან კედლების ზედაპირი, გასწორებულია ბათქაშით, შიგნით კი შელესილია.

შესასვლელი სამხრეთითაა. კარის გადახურვა და მის ზემოთ კედელი დანგრეულია. ჩამონგრეულია კამარაც. ეკელსიის შემორჩენილ კელებზემცენარეულობაა ამოსული. 

აღმოსავლეთ ნახევარწრიული აფსიდია, რომლის ცენტრში ვიწრო, ოთხკუთხა სარკმელია გაჭრილი. სარკმლის ჩრდილოეთით და სამხრეთით მოწყობილია თითო, ოთხკუთხა ნიშა. ერთი, პატარა ნიშა დასავლეთის კედლის შუაშიცაა. აფსიდში, სარკმლის ქვემოთ, კედელზე, მიდგმულია კუბური ფორმის ტრაპეზი. ეკლესია მოხატული ყოფილა. აფსიდში იკითხება ორნამენტის მკრთალი ნახატი, დასავლეთის კედლის ზედა ნაწილში კი ღვთისმშობლისა და ყრმის გამოსახულების ფრაგმენტებია შემორჩენილი.

ლიტერატურა
----------

* საქართველოს ისტორიისა და კულტურის ძეგლთა აღწერილობა, ტ. 1-II, თბ. 2015. — გვ. 180-181.
**ედიტ კელერ-ჰერმანი** (გერმ. Edith Keller-Herrmann; დ.17 ნოემბერი, 1921, დრეზდენი — გ. 12 მაისი, 2010, ინგოლშტადტი) — გერმანელი მოჭადრაკე. საერთაშორისო დიდოსტატი (1978). გერმანიის (1942, 1947, 1951, 1952 და 1953) და გდრ-ს (1950, 1952, 1956,1957 და 1960) ჩემპიონატების გამარჯვებული. 1950-იან წლებში წარმატებით გამოდიოდა მსოფლიოს ჩემპიონატებში ქალთა შორის:

1949/50 — ტურნირი მსოფლიოს პირველობაზე ჭადრაკში ქალთა შორის — V-VII 

1. 1952 — პრედენდენტთა ტურნირი — IV-VI
2. 1955 — პრედენდენტთა ტურნირი — III
3. 1959 — პრედენდენტთა ტურნირი — IV-V

სათვეში ედგა გდრ-ს ნაკრებს პირველ სამ საჭადრაკო ოლიმპიადაზე, სადაც პირველ დაფაზე დაიკავა I (1957 — 10,5 ქულა 14-დან) და II (1963-11,5 ქულა 14-დან) ადგილები.

წარმატებით თამაშობდა სხვადასხვა საერთაშორისო ტურნირებში:

1. 1954/55 ჰასტნგსი — I (მამაკაცთა ბ ტურინირი)
2. 1957 ვენა — I
3. 1960 ბუდაპეშტი — IV
4. 1967 ჰალე — I.

რესურსები ინტერნეტში
--------------------

* ედიტ კელერ-ჰერმანი — ფიდეს ჩანაწერი (ინგლისური)
* ედიტ კელერ-ჰერმანი — თამაშების არქივი Chessgames.com-ზე (ინგლისური)

სქოლიო
------

1. ↑  Gaige, Jeremy (1987), *Chess Personalia, A Biobibliography*, McFarland, p. 208, ISBN 0-7864-2353-6
2. ↑  Notice of Edith Keller-Herrmann's death გერმანული.  დაარქივებულია ორიგინალიდან — 2010-06-09. ციტირების თარიღი: 2019-09-03.

|  |  |
| --- | --- |
|  | *ეს სტატია პიროვნების შესახებ ჯერჯერობით ესკიზია. თქვენ შეგიძლიათ დაგვეხმაროთ მის შევსებაში.* |
მირაჟი მოჰავეს უდაბნოში
**მირაჟი** (ფრანგ. mirage) — ოპტიკური მოვლენა ატმოსფეროში, რომლის დროსაც შორს მყოფ საგანთან ერთად განცალკევებით ჩანს მისი მოჩვენებითი გამოსახულება; თუ საგანი ჰორიზონტის მიღმაა, მაშინ ჩანს 
მხოლოდ მისი მოჩვენებითი გამოსახულება. 

მირაჟი შეიძლება იყოს საგნის ქვევით (ქვემო მირაჟი), ზევით (ზემო მირაჟი) და მის გვერდით (გვერდითი მირაჟი). 

მირაჟი აიხსნება საგნიდან წამოსული სინათლის სხივების გამრუდებით, რასაც იწვევს სინათლის გარდატეხის მაჩვენებლების ანომალური განაწილება ატმოსფეროში ჰაერის ტემპერატურის (ე.ი. სიმკვრივის) სხვადასხვაობის გამო.

იხილეთ აგრეთვე
--------------

* ჩრდილოეთის ციალი

რესურსები ინტერნეტში
--------------------

* All kind of mirages explained
* China daily, rare mirage in Penglai
* The superior mirage
* The inferior mirage
* The highway mirage დაარქივებული 2006-02-18 საიტზე Wayback Machine.
* All Atmospheric effects on light rays დაარქივებული 2011-04-24 საიტზე Wayback Machine.

ლიტერატურა
----------

* ქართული საბჭოთა ენციკლოპედია, ტ. 7, თბ. 1984. — გვ. 10.
**მირზა ასადულაევი** (აზერ. Mirzə Əsədullayev Şəmsi oğlu; 1875―1936) ― რუსი და აზერბაიჯანელი მეწარმე, მეცენატი და სახელმწიფო მოღვაწე. აზერბაიჯანის დემოკრატიული რესპუბლიკის მინისტრთა მესამე კაბინეტის მრეწველობისა და ვაჭრობის მინისტრი.

ადრეული წლები და სამეწარმეო საქმიანობა
--------------------------------------

მირზა ასადულაევი 1875 წელს ბაქოში დაიბადა (სხვა მონაცემებით ― ბაქოს გუბერნიის ბაქოს მაზრის სოფელ ამირაჯანში). ცნობილი ნავთობის მწარმოებლის შამსი ასადულაევის შვილი იყო. ბაქოს გიმნაზიის დამთავრების შემდეგ თავისი მამის სანავთობო კომპანიაში „შამსი ასადულაევის ბაქოს კანტორა" დაიწყო მუშაობა. ხანგრძლივი დროის განმავლობაში ცხოვრობდა მოსკოვში და სანქტ-პეტერბურგში, სადაც კომპანიის საქმეებით იყო დაკავებული.

პოლიტიკური და საზოგადოებრივი საქმიანობა
---------------------------------------

ასადულაევი ბაქოს მუსულმანური საქველმოქმედო საზოგადოების თავმჯდომარე და გაზეთ „ქარდაშ ქიომეგის" („ძმური დახმარება") გამომცემელი იყო. თებერვლის რევოლუციის შემდეგ ამიერკავკასიის მუსლიმთა დროებითი ეროვნული კავშირის აღმასრულებელი კომიტეტის წევრად იყო არჩეული. 1918 წელს ასევე აირჩიეს სანავთობო მრეწველობის ბაქოს კავშირის თავმჯდომარედ. აზერბაიჯანის დემოკრატიული რესპუბლიკის დამოუკიდებლობის გამოცხადების შემდეგ ქვეყნის ფინანსურ სისტემაში ასადულაევი მნიშვნელოვან როლს ასრულებდა. 1918 წლის 26 დეკემბერს, იმ დღეს, როდესაც ფატალი ხანა ხოისკის თავმჯდომარეობით რესპუბლიკის მესამე მინისტრთა კაბინეტის ჩამოყალიბება შესდგა, ასადულაევი მეწარმეობისა და ვაჭრობის მინისტრად იქნა არჩეული. დიდი წვლილი შეიტანა აზერბაიჯანის მეწარმეობის განვითარებაში. ბოლშევიკების მიერ აზერბაიჯანის ტერიტორიის დაკავების შემდეგ, 1920 წელს ასადულაევი დააპატიმრეს და ციხეში ჩასვეს. თუმცა იმავე წელს გაათავისუფლეს და ძალაუფლების წარმომადგენელთა ნებართვით ქვეყანა დატოვა. ემიგრაციაში წასვლის შემდეგ პარიზში დასახლდა, სადაც სიცოცხლის ბოლომდე ცხოვრობდა. გარდაიცვალა 1936 წლის 14 აპრილს. დაკრძალულია პარიზის სიახლოვეში მდებარე ქალაქ ბობინის მუსულმანურ სასაფლაოზე.

სქოლიო
------

1. ↑  Адрес-календарь Азербайджанской Республики. — Баку, 1920. — С. 270
2. ↑  Adam.az (2012-04-21).  დაარქივებულია ორიგინალიდან — 2012-04-21. ციტირების თარიღი: 2018-08-14.
3. 1 2 3 4  Асадуллаев Мирза | Амираджаны. www.baku.ru. ციტირების თარიღი: 2018-08-14.
4. ↑  Betty Blair, Fuad Akhundov (Summer 2004 (12.2)). „The Ali and Nino Walking Tour". Azerbaijan International. pp. 44–45. ციტირების თარიღი: 2011-11-15. შეამოწმეთ თარიღის პარამეტრი `|date=`-ში (დახმარება)
**მოზელის ფრანკული დიალექტები**, ან **მოზელფრანკული დიალექტები** (გერმ. **Moselfränkisch**, აგრეთვე **Muselfränkesch**) — გერმანული ენის დიალექტები, რომლებიც შედის შუა გერმანულ დიალექტთა ჯგუფში.

მოზელის ფრანკული დიალექტები მოქცეულნი არიან დასავლეთგერმანული ენის ცენტრალურ-, ან შუაფრანკული დიალექტების სივრცეში.

თვითონ დიალექტების მტარებლები თავიანთ თავს მიაკუთვნებენ ქვემოგერმანულ ენაზე მოალაპარაკეებს, თუმცა დიალექტოლოგიური თვალსაზრისით ამ დიალექტებს ნაკლები პარალელი აქვთ ერთმანეთთან, და ამის გამო შეუძლებელია მათი ნათესაურად ჩათვლა.

მოზელის ფრანკული დიალექტები
---------------------------

მოზელის ფრანკულ დიალექტებში შედიან:

* ტრირის დიალექტი (გერმ. Trierisch);
* აიფელის კილო (გერმ. Eifler Mundart);
* ზიგერლანდური დიალექტი (გერმ. Siegerländisch);
* საშუალო ლოთარინგიული დიალექტი (გერმ. Mittellothringisch);
* ლუქსემბურგული ენა (ლუქს. Lëtzebuergesch).

იხილეთ აგრეთვე
--------------

* გერმანული ენის დიალექტები

ლიტერატურა
----------

* Lenz, Alexandra N.: Moselfränkisch. Eine populärwissenschaftliche Einführung am Beispiel der Region Wittlich. — Wittlich, 2007.
* Arntz, Hans-Dieter: Jüdisches im Dialekt und Platt der Voreifel und Eifel – Aufarbeitung der Vergangenheit durch Erinnerung an sprachliche Relikte, წიგნში: Jahrbuch des Kreises Euskirchen. — 2010. — გვ. 8-17
**დეივისის ზღვა** — განაპირა ზღვა სამხრეთის ოკეანეში, ანტარქტიდის სანაპიროზე, დასავლეთის შელფურ მყინვარსა და შეკლტონის შელფურ მყინვარს შორის. აღმოსავლეთიდან ესაზღვრება მოუსონის ზღვა. ფართობი შეადგენს 21,000 კმ²-ს, მაქსიმალური სიღრმე 1300 მ. მთელი წლის განმავლობაში დაფარულია ყინულებით. მარილიანობა 33,0-33,5 ‰. დეივისის ზღვაში მდებარეობს დრიგალსკის კუნძული. ნაპირებთან გაშენებულია რუსეთის სამეცნიერო სადგური მირნი. ეს ზღვა 1911-1914 წლებში აღმოაჩინა ავსტრალიის ანტარქტიდულმა ექსპედიციამ, გემ ავრორათი. სახელი ეწოდა კაპიტან უილიამ მორის დეივისის პატივსაცემად, რომელიც ავრორის ექსპედიციის ერთ-ერთი ხელმძღვანელი იყო.

რესურსები ინტერნეტში
--------------------

* დეივისის ზღვა — სტატია დიდი რუსული ენციკლოპედიიდან (რუსული)

|  |  |  |  |  |
| --- | --- | --- | --- | --- |
| 

| ხ • გ • რ
სამხრეთის ოკეანის ზღვები |
| --- |
|  |
| 
ამუნდსენის ზღვა · ბელინსგაუზენის ზღვა · დეივისის ზღვა · დიურვილის ზღვა · თანამეგობრობის ზღვა · კოსმონავტთა ზღვა · ლაზარევის ზღვა · მოუსონის ზღვა · მეფე ჰოკონ VII-ის ზღვა · რისერ-ლარსენის ზღვა · როსის ზღვა · სკოშის ზღვა · სომოვის ზღვა · უედელის ზღვა |  |

 |
**ენოლოგია** (ძვ. ბერძნ. οἶνος — ღვინო) — მეცნიერება ღვინის შესახებ.

ძირითადი ცნობები
----------------

ენოლოგია მოიცავს ღვინისკეთებას — ბადაგის დუღილის მეთოდით ღვინოდ გადაქცევის კონტროლირებად პროცესს და ცნობებს ღვინის შემდგომი მოვლა-შენახვის შესახებ.

ენოლოგი — სპეციალისტი, რომელიც დაკავებულია ვენახების მდგომარეობის შეფასებით, ნიადაგის, ღვინისა და წლის შემოწმებით. ჩვეულებრივ თვითონ აშენებს ვენახს და დაკავებულია ღვინის წარმოებით (მეღვინეობით).

### ისტორიული მიმოხილვა

ალკოჰოლური დუღილის დროს მიმდინარე ქიმიური გარდაქმნების ძირითადი
არსი, (შაქრების გარდაქმნა ეთანოლად) დიდი ხანია ცნობილია. ჯერ კიდევ
1789 წელს, ლავუაზიე წერდა :
"ღვინის დუღილი მდგომარეობს შემდეგში : გაიყოს ორად შაქარი, რომელიც
ოქსიდს წარმოადგენს და ერთი ნაწილი დაიჟანგოს ნახშირორჟანგის წარმოსაქმნელად, მეორე კი აღდგეს ალკოჰოლის წარმოსაქმნელად. შესაძლებელი
რომ იყოს ალკოჰოლისა და ნახშირორჟანგის ხელახალი მიერთება, მივიღებდით შაქარს" 1815 წელს გეი-ლუსაკმა შეადგინა დუღილის შემდეგი ფორმულა (განტოლება):
C6H12O6 → 2CH3 – CH2OH + 2CO2

```
180 გ                    92გ                          88გ
გლუკოზა               ეთილალკოჰოლი           ნახშირორჟანგი
```
  

1860 წელს პასტერმა დაადგინა, რომ ეს განტოლება მართებული იყო დახარჯული შაქრის 95 %-ისათვის. ეთანოლისა და ნახშირორჟანგის გარდა დუღილის
დროს წარმოიქმნებოდა მეორადი პროდუქტები შემდეგი პროპორციებით:
100 გრამი საქაროზიდან:
51,10 გ ეთილალკოჰოლი
49,20 გ ნახშირორჟანგი
3,40 გ გლიცერინი
0,67 გ ქარვამჟავა
1 გ მშრალი საფუარი.
რაც შეეხება რეაქციის მიზეზს, იგი დიდხანს წარმოადგენდა კამათის
საგანს. პასტერმა პირველმა დაამტკიცა, რომ დუღილს განაპირობებდა არა
ჰაერის, არამედ საფუვრების მოქმედება შაქრებზე. თუმცა, პასტერი თვლიდა,
რომ დუღილი ბიოლოგიურ მოვლენას წარმოადგენდა, რომელსაც საფუვრის
ანაერობულ პირობებში სიცოცხლე განაპირობებდა. ბოლოს, 1897 წელს ბუშნერმა შეძლო საფუარიდან გამოეწვლილა სითხე, რომელმაც დუღილი გამოიწვია და ამგვარად შეძლო დაედგინა "დიასტაზების" როლი ალკოჰოლური
დუღილის პროცესში.

### ალკოჰოლური დუღილის ქიმიზმი

C6H12O6 → 2CO2 + 2CH3CH2OH - 40 კკალ

```
ჰექსოზა           ეთანოლი
```

რეაქცია ეგზოთერმულია. დღეს ყველა ქიმიური რეაქცია შემდეგნაირად
აიხსნება : რეაქცია წარმოადგენს ქიმიური ნაერთების ნარევის ანუ სისტემის
გარდაქმნას, რისთვისაც საჭიროა მათი აგზნება (აქტივაცია) და შიდა ენერგია
(ენთალპია). რეაქციის შედეგად გამოიყოფა სითბო. იგი გამოიხატება კილო-
კალორიებში უარყოფითი ნიშნით.

### რეაქციის მექანიზმი

ალკოჰოლური დუღილის რეაქცია საკმაოდ რთულია, რომელშიც მრავალი
ენზიმი მოქმედებს. რეაქცია ხორციელდება რამდენიმე სტადიად :
1.1 შაქრის მოლეკულის გაწყვეტა გლუკოლიზი ყურძნის ჰექსოზები (გლუკოზა და ფრუქტოზა) გარდაიქმნება პიროყურძენმჟავად. ეს გარდაქმნა სამ ეტაპად მიმდინარეობს :
► ეთერიფიკაცია
ეთერიფიკაცია ხორციელდება შაქრის ერთ ჰიდროქსილ ჯგუფსა და ფოსფორმჟავას (H3PO<sub.4) შორის :
RCH2OH + H3PO4 → H2O + RCH2O – H2PO3

რესურსები ინტერნეტში
--------------------

* Bibliography of basic current books about wine and winemaking დაარქივებული 2008-01-18 საიტზე Wayback Machine.  (ინგლისური)
* Oenologist.com — Online resource about wine and professionals in the wine industry დაარქივებული 2019-10-26 საიტზე Wayback Machine.  (ინგლისური)
* (ქართული ენა) ენოლოგია
**ვარზაჰანი** — XII საუკუნის ეკლესია და ნამონასტრალი სოფელ უღრაკთან (ყოფილი ვარზაჰანი), ბაიბურთიდან ჩრდილო-დასავლეთით 10 კმ-ში, აღმოსავლეთ თურქეთში.

ისტორია
-------

შუა საუკუნეებში ამ სახელწოდების დასახლება არსებობდა ბაიბურთიდან ჩრდილო-დასავლეთით 9 კმ-ში, საქართველოს სამხრეთ-დასავლეთ ისტორიულ კუთხე სპერში. XVIII საუკუნეში მოსახლეობის უმრავლესობას შეადგენდნენ სომხები, რომელთაც ოსმალეთის იმპერიამ გენოციდი მოუწყო. ამავე პერიოდში უნდა დაზიანებულიყო მონასტერიც. 1849 წელს ტრაპიზონიდან მოსულამდე მოგზაურობის შემდგომ, ბრიტანელმა არქეოლოგმა ოსტინ ჰენრი ლეიარდმა მოიხსენია ვარზაჰანის ნანგრევები ერთადერთ ღისშესანიშნაობად, რომელსაც იგი თავის გზაზე შეხვდა.

XIX საუკუნის ბოლოს ამ მხარეებში იმოგზაურა ფრანგმა მეცნიერმა, მხატვარმა და ენტომოლოგმა თეოფილე დეიროლმა, რომელმაც მოგვიანებით გამოქვეყნებულ თავის გრავიურებში ვარზაჰანისა და მახლობელ ბეშ ქილისეს ეკლესიებს ქართული უწოდა.

გალერეა
-------

* თეოფილე დეიროლის გრავიურა. "Ruines d'eglise Georgienes". (ქართველთა ეკლესიის ნაშთები ბეშ ქილისეში, ბაიბურთთან)თეოფილე დეიროლის გრავიურა. "Ruines d'eglise Georgienes". (ქართველთა ეკლესიის ნაშთები ბეშ ქილისეში, ბაიბურთთან)
* თეოფილე დეიროლი "Ruines d'eglise Georgienes". (ქართველთა ეკლესიის ნაშთები ბეშ ქილისეში, ბაიბურთთან)თეოფილე დეიროლი "Ruines d'eglise Georgienes". (ქართველთა ეკლესიის ნაშთები ბეშ ქილისეში, ბაიბურთთან)
* თეოფილე დეიროლი "Eglise Georgiene". (ქართული ეკლესია - ვარზაჰანი)თეოფილე დეიროლი "Eglise Georgiene". (ქართული ეკლესია - ვარზაჰანი)
* ჰენრი ლინჩის 1898 წლის ფოტო. სასაფლაო.ჰენრი ლინჩის 1898 წლის ფოტო. სასაფლაო.
* ერთ-ერთი ნატაძრალის ჩანახატი.ერთ-ერთი ნატაძრალის ჩანახატი.

რესურსები ინტერნეტში
--------------------

* The Varzahan Churches

სქოლიო
------

1. ↑  Revue des Études Arméniennes, volume 2, 1965, page 184
2. 1 2 3 4  თეოფილე დეიროლის მოგზაურობა ტაო-კლარჯეთში. საქართველოს ისტორიის ინსტიტუტი, შრომები VII, 2013. გვ 265. PDF
**დიკილი** (ფრანგ. Dikhil; არაბ. دخيل) — ქალაქი ჯიბუტიში, დიკილის რეგიონის ადმინისტრაციული ცენტრი. ქალაქზე გადის გზა დედაქალაქ ჯიბუტიდან აღმოსავლეთით, აბეს ტბისკენ. 2010 წლის შეფასებით, დიკილის რეგიონის მოსახლეობის რაოდენობა შეადგენს დაახლოებით, 17 000 ადამიანს.

ისტორია
-------

ოგადენის ომის შემდეგ ქალაქებმა დიკილიმ და ალი-საბიემ მიიღეს ეთიოპიიდან დევნილი ისას ხალხის დაახლოებით 8000 სომალელი.

ეკონომიკა
---------

ყველაზე უფრო მეტად ქალაქი განთქმულია იქვე ახლოს მდებარე პოპულარული მლაშე აბეს ტბის გამო. ექსკურსიების უმრავლესობა ტბასთან იწყება ზუსტად ქალაქ დიკილიდან. პრაქტიკულად ყველა ადგილობრივ მაცხოვრებელს შეუძლია მოყვეს ტბის შესახებ და იმუშავოს გამცილებლად და გიდად.

რესურსები ინტერნეტში
--------------------

* Satellite map at Maplandia.com
* Dikhil Region დაარქივებული 2011-07-15 საიტზე Wayback Machine.

სქოლიო
------

1. ↑  Jeff Crisp, «The Politics of Repatriation: Ethiopian Refugees in Djibouti, 1977-83», *Review of African Political Economy, No. 30, Conflict in the Horn of Africa*, (September, 1984), p. 74
**ეკვადორის გერბი** — ეკვადორის ეროვნული სიმბოლო დროშასთან და ჰიმნთან ერთად. თანამედროვე სახე მიიღო 1900 წელს, ხოლო პირველი ეკვადორული გერბი შეიქმნა 1845 წელს. 

ოვალურ ფარზე გამოსახულია ვულკანი ჩიმბორასო და მდინარე გუაიასი, რომელიც სათავეს მისი კალთებიდან იღებს. მდინარეში მოცურავე გემს ეწოდება ასევე გუაიასი. იგი ააგეს 1841 წელს და გახდა პირველი გემი, რომელიც სამხრეთ ამერიკის სანაპიროზე შეიქმნა. ჩიმბორასოს მთის თავზე გამოსახულია ოქროსფერი მზე და ასტროლოგიური ნიშნები. გვირგვინზე განთავსებული ანდური კონდორი აღნიშნავს ეკვადორის ძალას და სიდიადეს. ფარის ორივე მხარეს განლაგებულია ეკვადორის ორ-ორი დროშა. დაფნა მარცხენა მხარეს აღნიშნავს რესპუბლიკის დიდებას, ხოლო მარჯვენა მხარეს მდებარე პალმის ტოტები მშვიდობას. ფარის ქვემოთ ფასცების კონა აღნიშნავს რესპუბლიკის ღირსებას.

გერბის ისტორია
--------------

|  |  |  |  |  |  |  |
| --- | --- | --- | --- | --- | --- | --- |
|  |  |  |  |  |  |  |
| გუაიაკილის თავისუფალი პროვინცია | დიდი კოლუმბია | ეკვადორი | ეკვადორი | ეკვადორი | ეკვადორი | ეკვადორი |
| 1820 | 1821–1830 | 1830–1835 | 1835–1843 | 1843–1845 | 1845–1860 | 1860–დღემდე |

რესურსები ინტერნეტში
--------------------

* Coat of Arms description on the Ecuadorian Government's Webpage დაარქივებული 2006-08-17 საიტზე Wayback Machine.  (ესპანური)
* Ecuadorian historian's Webpage (ესპანური)
**ვალის პორტრეტი** (გერმ. Porträt von Wally) — ავსტრიელი მხატვრის ეგონ შილეს, 1912 წლის ზეთში შესრულებული ნახატი. ნახატზე გამოსახულია "ვალი" ნეუცილი, რომელსაც ის 1911 წელს შეხვდა. წლების განმავლობაში ის მისი საყვარელი და მოდელი იყო. ის ეგონის ბევრ გამორჩეულ ტილოზეა გამოსახული. სურათი 1954 წელს რუდოლფ ლეოპოლდმა შეიძინა და შემდგომში ის ლეოპოლდის მუზეუმის კოლექციის ნაწილი გახდა. 1997–1998 წლებში ნამუშევარი გამოფენილი იყო ნიუ-იორკის თანამედროვე ხელოვნების მუზეუში. ნახატის შესახებ ინფორმაცია დაიბეჭდა ნიუ-იორკ ტაიმზში, რის შემდეგაც გამოჩნდა ბონდის ჰერსი რომელიც ამტკიცებდა, რომ ნახატი მას ეკუთვნოდა და ის მეორე მსოფლიო ომის დროს ნაცისტებმა წაართვეს.

2010 წლის ივლისში, ლეოპოლდის მუზეუმი ბონდისთვის 19 მილიონის გადახდას შემდგომში მასზე ყველანაირი უფლების უარყოფის სანაცვლოდ დათანხმდა.

რესურსები ინტერნეტში
--------------------

* Schiele's *Portrait of Wally* -- a Long Court Case
* *Portrait of Wally*

სქოლიო
------

1. ↑
2. ↑  Staff. "Austrian museum pays $19 million for Nazi-looted painting" დაარქივებული 2010-07-23 საიტზე Wayback Machine. , Jewish Telegraphic Agency, July 21, 2010. Accessed July 22, 2010.
3. ↑  *Row over Egon Schiele work costs Austrian museum $19m*. BBC, July 21, 2010.